# ข่าวประชาสัมพันธ์

# 14 มิถุนายน 2568

**บสย. ร่วมงาน “พาแบงก์รัฐ มาช่วยราษฎร์” จ.อุบลราชธานี**

**ช่วย SMEs ท้องถิ่น ขับเคลื่อนเศรษฐกิจ ปลดล็อกเข้าถึงสินเชื่อ**

**ดร.เผ่าภูมิ โรจนสกุล** รัฐมนตรีช่วยว่าการกระทรวงการคลังเป็นประธานเปิดงาน พร้อมกล่าวปาฐกถาในงาน **“พาแบงก์รัฐ มาช่วยราษฎร์”** ที่จังหวัดอุบลราชธานี โดยความร่วมมือของ 3 สถาบันการเงินในสังกัดกระทรวงการคลัง ประกอบด้วย บรรษัทประกันสินเชื่ออุตสาหกรรมขนาดย่อม (บสย.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และธนาคารเพื่อการส่งออกและนำเข้าแห่งประเทศไทย (ธสน.) โดยแต่ละหน่วยงานยังได้บรรยายเกี่ยวกับ “ผลิตภัณฑ์และการให้ความช่วยเหลือผู้ประกอบการ SMEs” เพื่อให้ความช่วยเหลือผู้ประกอบการ SMEs และประชาชนในพื้นที่จังหวัดอุบลราชธานีและจังหวัดใกล้เคียง ให้สามารถเข้าถึงบริการด้านการเงินของภาครัฐได้มากยิ่งขึ้น ภายในงาน รมช.เผ่าภูมิ ยังได้พบปะกับ SMEs ที่เข้ามาขอคำปรึกษาการค้ำประกันสินเชื่อ และการปรับโครงสร้างหนี้ที่บูธ บสย. โดยได้สอบถามถึงสภาพการค้าขาย และดำเนินธุรกิจ และให้กำลังใจผู้ประกอบการท่ามกลางภาวะเศรษฐกิจที่ผันผวน ณ โรงแรมสุนีย์แกรนด์ แอนด์ คอนเวนชั่น เซ็นเตอร์ จังหวัดอุบลราชธานี เมื่อวันที่ 14 มิถุนายน 2568

**นายสิทธิกร ดิเรกสุนทร** กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย) กล่าวว่า การร่วมงานในครั้งนี้ บสย. มุ่งตอบโจทย์ความต้องการของ SMEs ในพื้นที่จังหวัดอุบลราชธานี และจังหวัดใกล้เคียง โดยนำผู้เชี่ยวชาญจากศูนย์ที่ปรึกษาทางการเงิน SMEs (บสย. F.A. Center) ให้คำปรึกษา SMEs ภายใต้แนวคิด **“พร้อมค้ำ พร้อมช่วย”** แนะนำเทคนิคการเข้าถึงสินเชื่อ การดำเนินธุรกิจ และแก้หนี้ให้กับลูกหนี้ที่ บสย. จ่ายเคลม ที่มาในงาน โดยสามารถลงทะเบียนแจ้งความประสงค์ปรับโครงสร้างหนี้ ภายใต้มาตรการ “บสย. พร้อมช่วย” หรือมาตรการ 3 สี ม่วง เหลือง เขียว ที่บูธ บสย. รับโปรโมชัน ลดต้นสูงสุด 30% และอัตราดอกเบี้ย 0% เพื่อต่อลมหายใจให้ SMEs สามารถกลับมาเดินหน้าต่อได้

สำหรับ SMEs ที่ต้องการขอสินเชื่อแต่ขาดหลักทรัพย์ หรือคนค้ำประกัน ปัจจุบัน บสย. มีผลิตภัณฑ์ค้ำประกันสินเชื่อที่ครอบคลุมทุกความต้องการ อาทิ โครงการค้ำประกันสินเชื่อเช่าซื้อ “บสย. SMEs PICK-UP” ภายใต้มาตรการ **“กระบะพี่ มีคลังค้ำ”** ตอบโจทย์นโยบายภาครัฐที่ต้องการช่วย SMEs สามารถเข้าถึงสินเชื่อเพื่อซื้อรถกระบะใหม่เป็นเครื่องมือทำกินด้ง่ายขึ้น พิเศษ! ฟรี ค่าธรรมเนียม 3 ปี พร้อมค้ำประกันสูงสุด 7 ปี ส่วนปีที่ 4-7 คิดค่าธรรมเนียมค้ำประกันต่ำเพียง 1.5% ต่อปี ของภาระหนี้ค้ำประกันในแต่ละปี ยกตัวอย่าง ภาระหนี้สินเชื่อปีที่ 4 คงเหลือ 300,000 บาท ผู้ประกอบการ SMEs จะจ่ายค่าธรรมเนียมค้ำประกันเพียง 4,500 บาทเท่านั้น นอกจากนี้ ยังมี **โครงการค้ำประกันสินเชื่อ Smart Green** สำหรับธุรกิจที่เป็นมิตรกับสิ่งแวดล้อม (BCG หรือ ESG) โดย บสย. ค้ำประกันสูงสุด 40 ล้านบาทต่อราย อัตราค่าธรรมเนียม 1.5% ต่อปี ฟรี!ค่าธรรมเนียมค้ำประกัน 4 ปีแรก เป็นต้น

บสย. ให้ความสำคัญในการขับเคลื่อนเศรษฐกิจท้องถิ่น เดินหน้าเสริมความแข็งแกร่งให้กับ SMEs ทั่วประเทศให้สามารถเข้าถึงแหล่งเงินทุนในระบบได้ง่ายขึ้น ผ่านกลไกการค้ำประกันสินเชื่อ Credit Guarantee ปัจจุบัน บสย. มีสำนักเขตทั้งสิ้น 11 แห่ง หนึ่งในนั้นตั้งอยู่ในจังหวัดอุบลราชธานี ในความรับผิดชอบของสำนักงานเขตภาคตะวันออกเฉียงเหนือตอนล่าง 1ซึ่งครอบคลุม *5* จังหวัด ได้แก่ อุบลราชธานี, ศรีสะเกษ, อำนาจเจริญ, ยโสธร และร้อยเอ็ด โดยมีทีมงานผู้เชียวชาญพร้อมให้คำปรึกษาเรื่องการค้ำประกันสินเชื่อ การเตรียมความพร้อมก่อนเข้าขอสินเชื่อ การปรับโครงสร้างหนี้ ฯลฯ

ทั้งนี้ เพื่อเพิ่มความสะดวกให้กับ SMEs บสย. ได้เปิดช่องทางให้ผู้ประกอบกาสามารถเข้ามาตรวจสุขภาพทางการเงิน พร้อมจองคิวขอรับคำปรึกษาทางการเงินได้ที่ LINE OA : @tcgfirst ฟรี! ไม่มีค่าใช้จ่าย ผู้สนใจสอบถามข้อมูลเพิ่มเติมได้ที่ บสย. Call Center โทร. 02-890-9999